Sekundér (geológia)

Názov a synonymá

Termín zaviedol Thomas Burnet v roku 1681 v podobe „monticulos secundarios“ (z jeho pohľadu išlo o sedimenty z doby po potope). Následne ho používali v Taliansku rôzni autori v 18. stor. vo význame a) alebo c) v podobe „monti secondari“ (Moro 1740, Tozzetti 1754, Arduino 1760), pričom Giovanni Arduino ako prvý v Taliansku zaviedol význam c), keďže rozlišoval primér-sekundér-terciér-kvartér  .
V nemeckých textoch druhej polovice 18. stor. a začiatku 19. stor. (menej často aj neskôr) bol ekvivalentom pre význam c) termín Flö(t)zgebirge  , pre význam a), b) alebo c) aj termíny sekundäres Gebirge, sekundäre Zeit, Sekundärzeit, sekundäre Periode, neskôr pre význam c) aj termíny Gebirge der zweiten Formation, Gebirge der zweiten Ordnung . Z vyššie uvedených termínov sa v 20. storočí používal väčšinou už len tvar Sekundär(zeit), vo význame d) ,  a to zhruba do polovice storočia ; odvtedy sa používa už len termín Mesozoikum (bežný od polovice 19. stor.) alebo ako synonymum termín Erdmittelalter či Mittelalter der Erde (od zač. 20. stor.). 
V čestine (v texte, ktorý je výslovne určený aj pre Slovensko) zaviedol Presl na začiatku 19. stor. ako ekvivalent nemeckého termínu Flötzgebirge domáci termín třetihory. Následne sa termín třetihory, resp. po slovensky tretihory (v slovenčine aj v podobe  treťovrchy ) teda používal ako ekvivalent vyššie uvedeného významu c) slova sekundér, čiže ako to, čo dnes voláme mezozoikum a vrchné paleozoikum (Domáci názov druhohory bol v tej dobre ekvivalentom nie sekundéru, ale nemeckého termínu Übergangsgebirge, ktorému dnes zhruba zodpovedá spodné paleozoikum) . V druhej polovici 19. stor. sa na označenie sekundéru (význam d, čiže mezozoikum) začal používať domáci termín druhohory (v slovenčine neskôr ojedinele aj v podobe druhovršie ), kým termín treťohory sa začal používať ako domáce označenie pre terciér; toto použitie termínov platí dodnes.  Tvar sekundér bol u nás zriedkavý už v minulosti a dnes sa namiesto neho používa tvar druhohory.  
V angličtine sa ako ekvivalent Montii Secondari a Flötzgebirge (významy a) až c) ) používal termín Secondary (Era/Period/Class/Age) - prvý doklad použitia je z roku 1813, ďaľšie doklady sú napr. Phillips 1815, Buckland-Phillips 1818, Humboldt-Cuvier 1825, Lyell 1833, 1839, Webster-Buckland 1836. Občas sa však používal aj výraz Floetz, a v 19. stor. často vo význame c) v opozícii k termínu Secondary použitému v takom prípade vo význame b) (napr. Phillips 1815, Conybeare-Phillips 1822) . V druhej polovici 19. stor. a na zač. 20. stor. sa používal prakticky už len termín Secondary, a to ako synonymum termínu Mezozoic, t.j. vo význame d) (Phillips 1855, Owen 1861, Lyell 1874, Geikie 1903). Odvtedy sa presadil termín Mesozoic, i keď sa termín Secondary ojedinele vyskytuje dodnes. Od 20. stor. sa občas vyskytuje aj termín „Age of Middle Life“ alebo „Age of Medieval Life“. 
Ostatné jazyky spomenieme už len stručne: Vo francúzštine sa názov „secondaire“ (alebo „ère secondaire“) používa dodnes  . Podobne v španielčine sa názov „secundario“ (alebo „era secundaria“) používa dodnes . Aj v taliančine sa názov „èra secondaria“ (alebo „Secondario“) používa dodnes . Vo všetkých týchto troch jazykoch sa však namiesto vyššie uvedených tvarov dnes uprednostňuje miestny ekvivalent tvaru mezozoikum. 
V ruštine sa v minulosti používal názov vtoričnaja era (zhruba do polovice 20. stor. ), dnes sa používa už len termín mezozojskaja era (alebo mezozoj).